|  |  |  |
| --- | --- | --- |
| Bosna i Hercegovina  Federacija Bosne i Hercegovine  **HERCEGOVAČKO-NERETVANSKI KANTON**  **Uprava za prognanike i izbjeglice** | **M O S T A R** | Bosna i Hercegovina  Federacija Bosne i Hercegovine  **HERCEGOVAČKO-NERETVANSKA ŽUPANIJA**  **Uprava za prognanike i izbjeglice** |

**JAVNI POZIV**

**Za finansiranje projekata udruženja povratnika i izbjeglica, usmjerenih na unaprjeđenje položaja i statusa ovih kategorija društva**

Na osnovu Programa rada Uprave za prognanike i izbjeglice za 2025. godinu i Odluke o usvajanju programa utroška sredstava utvrđenih budžetom HNK za 2025. godinu za Upravu za prognanike i izbjeglice sa pozicije „Tekući transferi neprofitnim organizacijama“ broj: 01-1-02-1264/25 od 20.05.2025.godine, a u skladu sa budžetskim sredstvima namjenjenim za podršku povratka u iznosu od 50. 000,00 KM na području HNK, Uprava za prognanike i izbjeglice propisuje proceduru za podnošenje zahtjeva i odabira korisnika za finansiranje projekata putem Javnog poziva u oblasti pomoć povratnicima, fondacijama i udruženjima za 2025. godinu u HNK.

**I**

Predmet Javnog poziva je prikupljanje prijava za sufinansiranje projekata udruženja povratnika i izbjeglica usmjerenih na unaprjeđenje položaja i statusa ovih kategorija društva.

**II**

Pravo sudjelovanja na ovom Javnom pozivu ostvaruju udruženja koja u svom članstvu imaju povratnike i izbjeglice, odnosno udruženja čije su programske aktivnosti usmjerene na unaprjeđenje kvaliteta života ovih kategorija našeg društva .

**III**

Prijedlog raspodjele i isplate namjenskih sredstava iz tačke I ovog Javnog poziva vršit će se u skladu sa općim i posebnim kriterijima iz sredstava utvrđenim budžetom Vlade HNK za 2025. godinu sa pozicije “Tekući transferi neprofitnim organizacijama “

**IV**

Opći kriterij za odobrenje sredstava za sufinanciranje projektnih prijedloga Udruženja treba da sadrži sljedeće dokumente:

1. Čitko popunjen, potpisan i ovjeren aplikacioni formular
2. Rješenje o registraciji,sa osnovnim podacima
3. Uvjerenje da je udruženje aktivno
4. Uvjerenje o poreznoj registraciji (ID broj)
5. Potvrda s banke u kojoj je navedeno da račun nije blokiran iz koje se vidi broj transakcijskog računa
6. Izvještaj o utrošku sredstava dodijeljenih od Uprave za 2024.godinu i ranije (ukoliko su dodijeljena sredstva i ista nisu ranije dostavljena).
7. Detaljan opis projekta koji sadrži ciljeve, aktivnosti, mjere učinka i sl.

**Posebni kriteriji su:**

1. Struktura sredstava financiranja projekta (iznos traženih sredstava i iznos financiranja projekta osobnim sredstvima, donacijama, sredstvima iz budžeta Federacije BiH, sredstva iz budžeta HNK/Ž, sredstvima iz budžeta jedinica lokalne samouprave i dr.).
2. popis realiziranih projekata iz prethodnog razdoblja s dokazima o realizaciji istih bez obzira od koga su sredstva dobivena
3. bilans stanja i bilans uspjeha ili račun prihoda i rashoda za 2024.godinu sa vidljivim pečatom računovodstvene agencije, a udruženja i humanitarne organizacije koje su registrovana manje od godinu dana mogu dostaviti potvrdu sa pečatom računovodstvene agencije da nije bilo promjena na računu

**V**

Izbor projekta i korisnika pomoći po osnovu ovog Javnog poziva će vršiti Komisija ispred Uprave za prognanike i izbjeglice. Komisija će razmatrati prijave u skladu sa Odlukom o načinu utroška novčanih sredstava utvrđenim budžetom HNK za 2025. godinu sa pozicije “Tekući transferi neprofitnim organizacijama” usmjerenih na unaprjeđenje položaja i statusa ovih kategorija društva. Komisija neće razmatrati prijave udruženja koja nisu dostavila Izvještaj o utrošku namjenskih sredstava iz ranijih godina.

**VI**

Aplikacioni formulari će biti objavljeni na WEB stranici Vlade HNK ([www.vlada-hnz-k.ba](http://www.vlada-hnz-k.ba)) a moći će se preuzeti i lično u prostorijama Uprave za prognanike i izbjeglice na adresi Stjepana Radića 3 Mostar .

**Prijave sa svim traženim dokumentima dostaviti lično ili poštom preporučeno, u zapečaćenoj koverti sa naznakom:**

**“ Prijava na Javni poziv za finansiranje projekata udruženja povratnika i izbjeglica usmjerenih na unaprjeđenje položaja i statusa ovih kategorija društva”**

**( Na poleđini koverte navesti naziv/ime i prezime podnosica, tačnu adresu i kontakt telefon). Na adresu :**

**Uprava za prognanike i izbjeglice HNK**

**Stjepana Radića 3**

**88 000 Mostar**

Javni poziv ostaje otvoren 15 dana od dana objavljivanja.

Dodatne informacije se mogu dobiti na broj 036/321-438

Nepotpune i neblagovremene prijave neće se uzimati u razmatranje .

Uprava nema obavezu vraćati predatu dokumentaciju aplikantima .

Broj : 01-32-355 /25

Mostar, 01.10.2025.godine **direktor**

**Inel Šejtanić**